เป็นสิวอักเสบที่คอครับบริเวณท้ายทอยเป็นมา2-3ปี ช่วงแรกๆมันมีหัวเล็กๆแต่ตอนนี้ จะไม่มีหัวแต่พอบีบมันจะขับออกมาเป็นเลือดไหลลงมาเลยครับ แต่บางช่วงก็ไม่นูนไม่เจ็บ แต่ดีได้ไม่เกิน2-3วันก็ลามมาเป็นหนักอีกทีเคยคิดอยากไปหา แต่ไม่รู้ว่าควรไปคลีนิกผิวหนัก หรือไปตามรพ.ที่แผนกผิวหนังดีครับ ปล.อยากแปะรูปให้ดูอาการมากเลยครับ
สวัสดีค่ะ อาการสิวอักเสบนั้นเกิดจากการที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin)แนะนำพบแพทย์เพื่อประเมินความรุนแรงของสิวว่าเป็นมากหรือน้อยเพียงใด รักษาด้วยการทายาเพียงพอหรือไม่ หรือต้องกินยาฆ่าเชื้อร่วมด้วย สามารถไปหาแพทย์ที่รพ.ตามที่มีสิทธิ์อยู่ก่อนได้เบื้องต้นค่ะ ถ้ามีแพทย์ผิวหนังก็ขอพบแพทย์ผิวหนังเลยก็ได้ค่ะในระหว่างนี้ไม่ควรไปบีบหรือแกะที่ตุ่มเอง เพื่อลดโอกาสการติดเชื้อเพิ่ม ใช้น้ำเปล่าหรือน้ำสบู่อ่อนๆล้างวันละ 2 ครั้ง